stanford-oval/wikipedia huggingface dataset:
בי. בי. קינג
תחילת הקריירה

קינג נולד באיטה בנה (Itta Bena), עיירה קטנה במדינת מיסיסיפי שבארצות הברית. גדל במיסיסיפי של שנות ה-30, עת ארצות הברית החלימה מהשפל הכלכלי והמשברים שפקדו אותה בסוף שנות ה-20. החברה האמריקאית, על רבדיה, התפלגה למעמדות ייחוס, הפרדה גזעית נגד אפרו-אמריקאים, בעיקר בדרום ארצות הברית, אך גם בשאר מדינות ארצות הברית במידה רבה. קינג גדל עם אמו וסבתו בבית עני, בו כל בני הבית עבדו מילדות בעבודות כפיים אופייניות (קציר, קטיף, כותנה, חקלאות וכיוצא בזה). מגיל צעיר, כך הוא מעיד על עצמו, נרקם קשר בינו לבין מוזיקת הבלוז והג'אז להם נחשף דרך הרדיו ועם הגיעו העירה, לרוב למטרות פריקת סחורה ומכירתה. אמנים כגון טי־בון ווקר (T-Bone Walker) וצ'ארלי כריסטיאן (Charlie Christian), כיכבו ברדיו. הבמה הראשונית שניתנה לקינג לביטוי אהבתו וכישרונו הייתה בכנסייה, כחלק מהרכבי הגוספל המסורתיים במיסת יום ראשון. קינג פיתח את כישוריו המוזיקליים במידה מספקת כדי לעבוד כזמר רחוב, ועד מהרה הסיק שתזרימי הפרוטות ברחוב רווחיים בהרבה מהתשלום הזעום שקיבל בעבודות קטיף הכותנה המייגעות והמפרכות.
בגיל 21 עבר לממפיס, טנסי, "בירת מוזיקת הבלוז, הג'אז והקאנטרי", שבאותן שנים עברה התפתחות משמעותית בשל המוני הצעירים שנהרו אליה מרחבי ארצות הברית. בעשותו כן על מנת להמשיך לפתח את כישוריו, ביסס במהרה קריירה מוזיקלית ייחודית בעלת טכניקה אופיינית, ואט אט רכש את מקומו כנגן בתרבות ה-J&B. שם גם רכש את כינויו .B.B (ראשי תיבות של הכינוי Blues Boy). הוא קיבל תוכנית משלו בתחנת הרדיו WDIA שהפכה, בזכות הפופולריות שלה, מפינה בת 10 דקות לתוכנית של שעה.
שנות ההקלטה

ב-1949 החל קינג להקליט בלוס אנג'לס תחת חוזה ב-RPM תקליטים. הקלטות ישנות רבות של קינג הוקלטו על ידי סם פיליפס, שמאוחר יותר הקים את חברת התקליטים סאן רקורדס. בשנות ה-50 הפך קינג לאחד השמות החשובים ביותר בתעשיית ה-R&B, כשבאמתחתו להיטים רבים, בהם: "Woke Up This Morning, " "Please Love Me," "When My Heart Beats like a Hammer," "You Upset Me Baby," "Every Day I Have the Blues," "Sneakin' Around," "Ten Long Years," "Bad Luck," "Sweet Little Angel," "On My Word of Honor," ו-"Please Accept My Love".
בשנת 1962 חתם קינג בחברת ABC – סרטי פרמאונט.
בשנת 1964 הקליט קינג את אלבומו המפורסם והחשוב Live At Regal באולם ריגל שבשיקגו.
קינג הצליח לראשונה מעבר לגבולות הבלוז בשנת 1969 עם שירו של רוי הוקינס The Thrill Is Gone, שהפך ללהיט גם במצעדי הפופ וגם במצעדי ה-R&B.
קינג זכה להכרה גם בעולם הרוק כאשר הצטרף ללהקת הרולינג סטונז בשנת 1969 בפרסומת לסיבוב ההופעות האמריקאי שלהם. הכניסה למיינסטרים של קינג המשיכה גם בשנות ה-70, כאשר שיריו like "To Know You Is to Love You" ו-"I Like to Live the Love" מהשנים 1951–1955 נחלו הצלחה במצעד הבילבורד.
קינג הופיע במצעד ה-R&B מספר רב של פעמים, 74 מופעים.
שנות המיינסטרים

בשנות ה-80, ה-90 והעשור הראשון של המאה ה-21, הקלטותיו של קינג ראו פחות ופחות אור, אך עם זאת המשיך בקריירה פעילה. הוא השתתף במספר תוכניות טלוויזיה וסרטים, והופיע כ-300 פעמים בשנה. בשנת 1988 הגיע לקהל יעד חדש בזכות הסינגל "When Love Comes To Town", יחד עם להקת הרוק האירית "U2" באלבומם "Rattle and Hum". בשנת 2000 חבר קינג לגיטריסט הבריטי אריק קלפטון, ויחד הקליטו את האלבום "Riding With the King".
בשנת 2003 חלק במה משותפת עם להקת הרוק "Phish" בניו ג'רזי, כשהוא מנגן שלושה מלהיטיו ומנגן ג'אם סשן עם הלהקה למעלה מ-30 דקות.
ביוני 2006 הציג קינג מזכרת משידור הרדיו הראשון שלו בבניין Three Deuces שבגרינווד, מיסיסיפי.
שבה החותם הרשמי של Mississippi Blues Trail הוקם.
במשך השנים, למעלה ממאה הופעות של קינג שודרו, במלואן או בחלקן, בשידורי רדיו וטלוויזיה בארצות רבות.
לקינג היה רישיון טיס, הוא נהנה להמר, וידוע כצמחוני, שאינו שותה אלכוהול ואינו מעשן.
באחרית ימיו חי עם מחלת הסוכרת למעלה מעשר שנים והופיע בפרסומות למוצרים למניעת סוכרת.
לוסיל

לוסיל היא אחד מסמליו המסחריים המפורסמים ביותר של קינג, ושל תעשיית המוזיקה כולה. מדובר בגיטרת גיבסון מדגם Es-335 עם חוגה לשליטה בפידבק.
לוסיל > סיפורה של לוסיל

בשנת 1949, ניגן קינג באולם אירועים בטוויסט, ארקנסו. כדי לחמם את האולם הוצבה בו חבית עם נפט, דבר שכיח באותם ימים. במהלך המופע החלו שני גברים לריב; תוך כדי המריבה נפלה החבית והנפט נשפך והתחיל לבעור, ויושבי האולם נאלצו לפנותו. ברגע שיצאו כולם מהאולם נזכר קינג ששכח את הגיטרה שלו באולם הבוער. הוא נכנס לאולם דרך הלהבות כדי להציל את הגיטרה, גיטרה אקוסטית של גיבסון. שני אנשים מתו באותה שרפה. למחרת גילה קינג ששני הגברים רבו על בחורה בשם לוסיל, והוא החליט לקרוא לגיטרה שלו על שם אותה לוסיל. בהמשך הקריירה המשיך קינג לקרוא "לוסיל" לכל גיטרה בה השתמש, תזכורת לכך שלעולם אין לעשות מעשה מטורף כמו להיכנס לאולם בוער רק בשביל גיטרה.
לוסיל > לוסיל המוקדמות

קינג ניגן על גיטרות מחברות שונות במהלך חייו, בין היתר הוא ניגן גם על טלקסטר של חברת פנדר בהקלטותיו בחברת RPM. עם זאת, הוא ידוע בעיקר בשל שימושו בגיטרת הגיבסון ES-335 השחורה שלו.
לוסיל > גיבסון לוסיל

בשנת 1981 חברת הגיטרות גיבסון הוציאה לשוק דגם על שם לוסיל. ההבדל הגדול ביותר בין הדגם "לוסיל" לבין הדגם ES-335 שעליו היא מבוססת הוא שבצוואר הגיטרה ובראש הגיטרה מודפס הלוגו לוסיל, אין בה חורי F (חורים המעוצבים כמו האות F, אשר נמצאים בגיטרות נפח ומטרתם לספק תהודה) לפי בקשתו של קינג, צוואר הגיטרה עשוי מעץ מייפל במקום מהגוני כדי להעניק לגיטרה סאונד מעט בהיר וחד יותר, וכן ישנה חוגה ששולטת בפידבק של הגיטרה.
לוסיל > גיבסון "לוסיל הקטנה"

בשנת 1999 חברת גיבסון הציגה את הדגם Little Lucille, וריאציה על הדגם Blueshawk של גיבסון. היא שונה מדגם Blueshawk בכך שאין לה חורי F, יש לה גשר מסוג Tune-o-matic, ו-tailpiece מדגם TP-6 stop.
דגם זה אינו זמין יותר למכירה בחברת גיבסון, כמו כן גם הדגם עליה היא מבוססת ה-Bluehawk.
הערכה, כבוד ופרסים

קינג זכה בפרס ה-National Medal of Arts ב-1990.
בשנת 2004 קיבל תואר דוקטור של כבוד מאוניברסיטת מיסיסיפי. באותה שנה האקדמיה השוודית המלכותית למוזיקה העניקה לו את פרס פולר למוזיקה (Polar Music Prize) עבור "תרומה משמעותית לבלוז".
ב-15 בדצמבר 2006 העניק נשיא ארצות הברית ג'ורג' ווקר בוש לקינג את מדליית החירות הנשיאותית.
פרסי גראמי:
קינג קיבל ב-1987 גראמי על מפעל חיים.
זכה בגראמי בקטגוריית בלוז 9 פעמים:
| שנה | אלבום |
| --- | --- |
2006: B.B. King and Friends for 80
2003: A Christmas Celebration of Hope
2001: Riding with the King
2000: Blues on the Bayou
1994: Blues Summit
1992: Blues at the Appollo
1991: Live at San Quentin
1986: My Guitar Sings the Blues
1984: Blues 'N' Jazz
בשנת 1982 זכה בקטגוריית "אתני או פולק הטוב ביותר" עבור "There Must Be a Better World Somewhere".
ב-1997 זכה בגראמי על "מופע הרוק הטוב ביותר" עבור "SRV Shuffle".
ב-1971 זכה בפרס "המופע הגברי הטוב ביותר ב-R&B" עבור "The Thrill is Gone".
פרס "היכל התהילה של גראמי" ניתן ל-"The Thrill is Gone" ב-1998.
קינג זכה בפרס "Kennedy Center Honors" ב-1995.
בטקס פרסי גראמי ה-48 זכה בפרס אלבום הבלוז של השנה על אלבומו משנת 2005 "BB King and Friends: 80".
הופעותיו בישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנת 1971 הופיע קינג בישראל, בקולנוע אואזיס ברמת גן. הוא הופיע לראשונה בישראל מספר שנים קודם לכן, אך אין תיעוד לתאריך ולמקום.
בשנת 1982 הופיע קינג בישראל בהיכל התרבות.
בשנת 1990 הופיע קינג פעם נוספת בישראל. ההופעה התקיימה באולם הסינרמה בתל אביב ובבנייני האומה בירושלים.
בשנת 1996 הופיע קינג פעם נוספת בישראל, בבנייני האומה בירושלים.
דיסקוגרפיה > אלבומים

King of the Blues (1960)
My Kind of Blues (1960)
Live at the Regal 1965)
Lucille (1968)
Live and Well (1969)
Completely Well (1969)
Indianola Mississippi Seeds (1970)
B.B. King In London (1971)
Live in Cook County Jail (1971)
Lucille Talks Back (1975)
Midnight Believer (1978)
Live "Now Appearing" at Ole Miss (1980)
There Must Be a Better World Somewhere (1981)
Love Me Tender (1982)
Why I Sing the Blues (1983)
B.B. King and Sons Live 1990)
Live at San Quentin 1991)
Live at the Apollo 1991)
There is Always One More Time 1991)
Deuces Wild 1997)
Riding with the King 2000)
Reflections 2003)
The Ultimate Collection 2005)
(BB King and Friends: 80 (2005)
One Kind Favor (2008)
מאיר כהנא (דיין)

| --- | --- |

 לידה:  26 בינואר 1969 (בן 55) ז' בשבט ה'תשכ"ט
 מדינה:  ישראל 
 מקום מגורים:  ירושלים
 השתייכות:  ציונות דתית
 תחומי עיסוק:  אב"ד אשקלון
 רבותיו:  הרב צפניה דרורי, הרב אליהו בלומנצויג, הרב שאול ישראלי, הרב ישראל קירשטיין
 תלמידיו:  הרב יצחק שלו, הרב אחיה בן פזי, הרב יעקב ידידיה לוי
 
 תפקידים נוספים:  יו"ר נציגות הדיינים, מעביר שיעורים בישיבת ההסדר ירוחם
 
הרב מאיר כהנא (נולד בז' בשבט ה'תשכ"ט, 26 בינואר 1969) הוא אב בית דין בבית הדין הרבני באשקלון ויו"ר נציגות הדיינים הארצית. לשעבר ר"מ בישיבת ההסדר ירוחם.
קורות חייו

נולד בבת ים, בנם של רואה החשבון דב כהנא והמחנכת אסתר גולדה כהנא. גדל בבני ברק, למד בישיבה התיכונית נתיב מאיר בירושלים ובישיבת ההסדר קריית שמונה בראשות הרב צפניה דרורי, שם למד שבע שנים. לאחר נישואיו למד שנה אחת בכולל בקריית שמונה, ולאחריה עבר לירושלים שם למד ונסמך לדיינות בכולל ארץ חמדה.
שירת בגדוד 890 של חטיבת הצנחנים, סיים קורס קציני חי"ר ושירת כקצין ברצועת הביטחון בלבנון בראשית שנות ה-90. לאחר מכן שירת במילואים כמ"פ חי"ר בשנים 2004 עד 2012. כיום משרת בפיקוד העורף בדרגת סא"ל (במילואים).
בשנת ה'תש"ס התמנה לר"מ בישיבת ההסדר ירוחם בראשות הרב אליהו בלומנצויג, והוא בן 31. בתפקיד זה שימש כעשר שנים. בשנת ה'תשע"א התמנה לדיין בבית הדין האזורי בבאר שבע. בשנת ה'תשע"ו עבר לשמש כדיין בבית הדין האזורי בתל אביב ובשנת ה'תשע"ח מונה לאב בית דין בביה"ד באשקלון. בשנת ה'תשע"ד עמד בראשות הוועדה שניהלה את הבחירות לרבנות העיר ירושלים, שבהן נבחרו הרבנים אריה שטרן ושלמה משה עמאר לרבני העיר. חבר נציגות הדיינים משנת תשע"ו, ויו"ר נציגות הדיינים משנת ה'תש"ף. משמש כחבר עמותה בישיבות קריית שמונה וירוחם ובתנועת הנוער עזרא.
באפריל 2023 לקראת הבחירות לרבנות הראשית לישראל הודיע על כוונתו להתמודד לתפקיד הרב הראשי לישראל האשכנזי, וב-4 ביוני נבחר על ידי ועדה של 40 רבנים מזרמים שונים בציונות הדתית כמועמד מוסכם שיקבל את תמיכת נציגי מפלגת הציונות הדתית לתפקיד. אולם בשלב מאוחר יותר התגלעו חילוקי דעות בקשר לתקפה של הוועדה ומסקנותיה, והרב יעקב אריאל שעמד בראש הוועדה, החזיר את הסמכות ליישם את החלטת הוועדה לשר האוצר ויו"ר המפלגה בעקבות "אי הצלחה לייצר הסכמה ציבורית רחבה על מועמד מוסכם" למרות שלא חלו שינויים משמעותיים בנוגע להחלטת הוועדה. בתחילה אכן תמך השר סמוטריץ' ויו"ר מפלגת הציונות הדתית במועמדותו של הרב כהנא, אך כשבוע לפני מועד הבחירות העביר את תמיכתו לרב מיכה הלוי (שהפסיד בסיבוב השני בבחירות לרב קלמן בר), בטענה שלו הסיכויים הגבוהים ביותר להיבחר, ושהערך העליון הוא שייבחר רב ראשי ציוני דתי. בבחירות הפסיד הרב כהנא בבחירות בסיבוב הראשון לאחר שקיבל כ-30 קולות.
משפחתו

נשוי לברוריה לבית צוריאל, רופאת נשים. לזוג חמישה ילדים. מתגורר בשכונת עין כרם בירושלים.
סבו היה הרב חיים אריה כהנא, ראש ישיבת "מאמר מרדכי" של חסידי נדבורנה בתל אביב ורב קהילה ביפו בראשית שנות החמישים של המאה הקודמת, מתלמידי רבי יהודה סגל רוזנר מסקלהיד, בעל ה"אמרי יהודה".
אחד מדודיו היה הרב פנחס מילר, רב העיר נצרת עילית. אחיו הוא פרופ' צבי כהנא, מרצה למשפט חוקתי ולדיני עבודה במכללה האקדמית אונו. בת דודתו היא הרבנית מיכל טיקוצ'ינסקי.
אחד מחתניו, מ"מ בחטיבת הצנחנים, נפצע קשה במלחמת חרבות ברזל.
תלמידיו

מתלמידיו בישיבת ההסדר בירוחם: רב העיר ירוחם הרב יצחק שלו, רב היישוב עפרה הרב אחיה בן פזי, ורב היישוב דולב הרב יעקב ידידיה לוי.
הערות שוליים

↑  אחרי 4 שנים: 14 אבות בתי דין חדשים, באתר ערוץ 7. 9 בספטמבר 2019.
↑  תומר ניר, ‏יו"ר ועדת הבחירות לרב ראשי בירושלים: בוגר ישיבת הסדר, באתר "סרוגים", 13 במרץ 2014
↑  דביר עמר, אב לחמישה, סא"ל במיל': הרב מאיר כהנא הכריז על מועמדותו לתפקיד הרב הראשי, באתר ערוץ 7, 16 באפריל 2023
↑  דביר עמר, וועדת הרבנים קבעה: הרב מאיר כהנא – המועמד לרב הראשי האשכנזי, באתר ערוץ 7, 4 ביוני 2023
↑  דביר עמר, הרב אריאל הודיע לסמוטריץ' בשם ועדת הרבנים: "אנחנו נאלצים להשיב את האחריות אליך", באתר ערוץ 7, 27 במאי 2024
↑  סמוטריץ' נחוש: "הרב כהנא יהיה הרב הראשי הבא של מדינת ישראל", באתר כיפה, ‏2023-06-12
↑  שלמה פיוטורקובסקי, "הקב"ה נתן לו במתנה כישרון נדיר": מועמד הציונות הדתית לרבנות הראשית הרב מאיר כהנא | פרופיל, באתר מקור ראשון, ‏5.6.2023
↑  דב כהנא, הערות למאמרים על הרב ח. א. כהנא זצ"ל, שערים, 28.5.1956, עמ' 3
↑  אליהו לוקסנברג, ‏הרב מאיר כהנא לסרוגים: "חייבים לחבר את החברה הישראלית לרבנות", באתר "סרוגים", 22 באפריל 2024
הפניקס בית השקעות

| --- | --- |

 נתונים כלליים
 תקופת הפעילות:  1992, ישראל ישראל – הווה
 חברת אם:  הפניקס פיננסים בע"מ
 חברות בנות:  קסם קרנות ו-ETF, אקסלנס ניהול השקעות וניירות ערך בע"מ, ESOP שירותי ניהול ונאמנות, אקסלנס חיתום ואקסלנס מוצרים אלטרנטיביים
 מיקום המטה:  פתח תקווה
 משרד ראשי:  בניין "אמות פלטינום" קריית אריה
 בעלות:  הפניקס פיננסים בע"מ
 ענפי תעשייה:  בית השקעות
 מנכ"ל:  אבנר חדד
 עובדים:  540
  
 אתר הפניקס בית השקעות
הפניקס בית השקעות בע"מ (לשעבר אקסלנס השקעות), הוא בית השקעות ישראלי, שמנהל נכסים בשווי של כ-110 מיליארד שקל נכון ל-31.9.2024. בית ההשקעות מאגד בתוכו פעילות של מספר חברות בנות ומציע שירותי ניהול נכסים במגוון תחומים, לרבות ניהול קרנות נאמנות, שירותי ברוקראז' ומסחר בבורסה, ניהול תיקי השקעות ושיווק השקעות אלטרנטיביות. בנוסף, מספק בית ההשקעות שירותי נאמנות לאופציות לעובדים ושירותי נאמנות במסגרת עסקאות ומיזוגים ורכישות.
היסטוריה

בשנת 1992 נוסדה חברת אקסלנס השקעות בע"מ. בשנת 1993 נוסדה חברת נשואה זנקס בידי ערן גורן ועורך הדין אלי נחום. במאי 2003 התמזגו שתי החברות וקיבלו את השם החדש "אקסלנס נשואה שירותי בורסה בע"מ".
בשנת 1994 מניות אקסלנס הונפקו לציבור והיא נסחרה בבורסה לניירות ערך בתל אביב. בשנת 2001 השיקה החברה שירותי מסחר עצמאי בבורסות בארץ ובעולם.
בשנת 2003 נוסדה חברת הבת "קסם תעודות סל" (כיום "קסם קרנות נאמנות בע"מ), הנפיקה את תעודת הסל הראשונה שלה והפכה לאחת מחלוצות תחום המדדים בישראל.
בשנת 2005 הצטרפה לבית ההשקעות חברת ESOP, שתהפוך במרוצת השנים לחברה הוותיקה בישראל לניהול תוכניות אופציות לעובדים ושירותי נאמנות.
בשנת 2009 רכש בית השקעות את פעילות קרנות נאמנות ותעודת סל של בית ההשקעות פריזמה, והפך לגוף השני בגודלו בענף הקרנות.
ביוני 2016 נמחק בית ההשקעות מהמסחר בבורסה לאחר שבוצעה הצעת רכש למניותיו, והפך לחברה פרטית בבעלות מלאה של הפניקס פיננסים בע"מ, שמחזיקה נכון לשנת 2024 בכ-88% ממניות החברה. יתרת המניות מוחזקת במישרין ובעקיפין על ידי אבנר חדד, בועז נגר ורוי רגב.
ב-1 בינואר 2017 עברה פעילות חברת הגמל של בית ההשקעות לבעלות ישירה מלאה של הפניקס חברה לביטוח. בשנת 2018 החברות הבנות "קסם תעודות סל" ו"אקסלנס קרנות נאמנות" התמזגו לכדי חברה אחת, "קסם קרנות נאמנות", המנהלת את כל סוגי קרנות הנאמנות – קרנות סל, קרנות מחקות פתוחות וקרנות אקטיביות.
בנובמבר 2022 רכשה הפניקס בית השקעות את חברת קרנות הנאמנות וחברת ניהול התיקים של בית ההשקעות אפסילון. באותה השנה שונה שם החברה מאקסלנס בית השקעות להפניקס בית השקעות. בשנת 2022 מונו אבנר חדד לתפקיד מנכ"ל הפניקס בית השקעות (במקום חנה הולנדר) ובועז נגר לתפקיד יו"ר דירקטוריון הפניקס בית השקעות.
בשנת 2023 נרכשה פעילות פסגות בית השקעות, הכוללת את פעילות ניהול התיקים וקרנות נאמנות. הרכישה הפכה את חברת הבת קסם קרנות לחברת הקרנות הגדולה בישראל אשר מנהלת, נכון לנובמבר 2024, למעלה מ-100 מיליארד שקל.
בעלי תפקידים

מנכ"ל החברה: אבנר חדד
יו"ר הדירקטוריון: בועז נגר
תחומי פעילות

| --- | --- |
 ניהול קרנות מחקות, קרנות סל וקרנות אקטיביות  מסחר עצמאי בבורסה בישראל ובעולם  שירותי מחקר וברוקראז' ללקוחות מוסדיים  ניהול תיקי השקעות:  שירותי פמילי אופיס וניהול עושר  שיווק מוצרים אלטרנטיביים ללקוחות כשירים  שירותי נאמנות ותפעול אופציות לעובדים  שירותי סוכנות וייעוץ פנסיוני ופיננסי
הערות שוליים

↑  רותם שטרקמן, אקסלנס רוכשת את נשואה זנקס תמורת 24 מיליון שקל, באתר הארץ, 1 במאי 2003
↑  אבישי בן משה, תעודות סל, קרנות סל – כל מה שצריך לדעת, באתר הון מדריכים פיננסים
↑  רועי ברגמן, ‏אקסלנס נשואה נכנסת לתחום ניהול אופציות לעובדים: רכשה 50% מחברת ESOP, באתר גלובס, 23 ביוני 2005
↑  תמר קובלנץ ורון שטיין, ‏והפכו השניים לאחד: עסקת אקסלנס-פריזמה הושלמה, באתר גלובס, 11 ביוני 2009
↑  דו"ח תקופתי לשנת 2022, עמוד 79, באתר הפניקס
↑  גולן חזני, העסקה נחתמה: אקסלנס רכשה את בית ההשקעות אפסילון, באתר כלכליסט, 9 בנובמבר 2022
↑   אסא ששון, מינויים באקסלנס: אבנר חדד ימונה למנכ"ל, בועז נגר ליו"ר הדירקטוריון, באתר TheMarker‏, 15 במרץ 2022
↑  אלמוג עזר, נחתמה עסקת פסגות: הפניקס הופכת לחברת הקרנות הגדולה בישראל, באתר כלכליסט, 19 בינואר 2023
| חברות שירותים פיננסיים והשקעות בישראל |
| --- | --- | --- |
| תאגידים סטטוטוריים | רשות ניירות ערך • רשות שוק ההון, ביטוח וחיסכון |  |
| בתי השקעות | IBI (מחזיקה גם בתמיר פישמן) • אימפקט • אינפיניטי • אלומות • אקסלנס נשואה • אלטשולר שחם • הלמן-אלדובי  • הראל השקעות • ילין לפידות • מגדל שוקי הון • מור • מיטב • פסגות • פעילים • קלאריטי |  |
| קרנות השקעות פרטיות | קרן פימי • קרן השקעות סקיי • קרן ריאליטי • קרן תשתיות ישראל  • קרן טנא •  פורטיסימו קפיטל |  |
| קרנות הון סיכון | TLV Partners • JVP • פיטנגו • קבוצת ברמ • ויולה ונצ'רס • תעוזה • בנצ'מרק ישראל • ורטקס ישראל |  |
| קרנות נדל"ן | ריט 1 • מגוריט • מניבים • סלע קפיטל |  |
| תעודות סל | תכלית תעודות סל • קסם מדדים |  |
| מוסד פיננסי חוץ-בנקאי | נאוי גרופ • פנינסולה • אמפא • מיכמן • טריא • מימון ישיר |  |
ריו גראנדה ואלי וייפרס

ריו גראנדה ואלי וייפרס (באנגלית: Rio Grande Valley Vipers, הצפעים מעמק ריו גרנדה) היא קבוצת כדורסל המשחקת בליגת הפיתוח של ה-NBA. הקבוצה משחקת את משחקיה הביתיים באדינבורג שבדרום-מזרח טקסס. הקבוצה זכתה בשתי אליפויות של ליגת הפיתוח והיא קבוצת הבת של היוסטון רוקטס מליגת ה-NBA.
היסטוריה

הקבוצה הוקמה בעיר הידלגו שבטקסס לקראת עונת 2007/08. את עונת הבכורה סיימה הקבוצה במאזן 29-21 ולא העפילה לפלייאוף. בעונת 2008/09 הקבוצה סיימה באותו מאזן ולא העפילה לפלייאוף שנה שנייה ברציפות.
בשנת 2009 הקבוצה הפכה לשותפה של היוסטון רוקטס מליגת ה-NBA. בעונת 2009-2010 הקבוצה סיימה במאזן 16-34 והעפילה לפלייאוף, שם היא ניצחה את רינו ביגהורנס ואת אוסטין טורוס (כיום אוסטין ספרס), בסדרת הגמר היא גברה ללא אף הפסד על טלסה 66' (כיום אוקלהומה סיטי בלו) וזכתה באליפות הראשונה בתולדותיה. שחקנה, מייק האריס, נבחר לשחקן הצטיין של השנה ומאמנה, כריס פינץ', נבחר למאמן השנה.
ב-2013 הגיעה הקבוצה שוב לגמר בו היא ניצחה את סנטה קרוז ווריורס וזכתה באליפות השנייה בתולדות המועדון. שחקנה אנדרו גאודלוק נבחר לשחקן המצטיין של השנה והצטרף ללוס אנג'לס לייקרס.
באוקטובר 2016 הסתיימה בניית האולם החדש באדינבורג שבטקסס בו שיחקה הקבוצה את משחקי הבית שלה. שם האולם הוא "ברט אוגדן ארנה" והוא מכיל 8,500 מקומות ישיבה.
עונה אחר עונה

| עונה | בית/אזור | מיקום | ניצחונות | הפסדים | % הצלחה | פלייאוף |
| --- | --- | --- | --- | --- | --- | --- |
 ריו גראנדה ואלי וייפרס 
| 2007/08 | דרום-מערבי | 5 | 21 | 29 | .420 |  |
| 2008/09 | דרום-מערבי | 4 | 21 | 29 | .420 |  |
| 2009/10 | מערב | 1 | 34 | 16 | .680 | ניצחון בסיבוב הראשון (רינו) 2–1  ניצחון בחצי הגמר (אוסטין) 2–1  ניצחון בסדרת הגמר (טלסה) 2–0 |
| 2010/11 | מערב | 2 | 33 | 17 | .660 | ניצחון בסיבוב הראשון (בייקרספילד) 2–1  ניצחון בחצי הגמר (רינו) 2–0  הפסד בסדרת הגמר (איווה) 1–2 |
| 2011/12 | מערב | 5 | 24 | 26 | .480 |  |
| 2012/13 | מרכזי | 1 | 35 | 15 | .700 | ניצחון בסיבוב הראשון (מיין) 2–0  ניצחון בחצי הגמר (טלסה) 2–0  ניצחון בסדרת הגמר (סנטה קרוז) 2–0 |
| 2013/14 | מרכזי | 3 | 30 | 20 | .600 | ניצחון בסיבוב הראשון (איווה) 2–1  הפסד בחצי הגמר (סנטה קרוז) 1–2 |
| 2014/15 | דרום-מערבי | 3 | 27 | 23 | .540 |  |
| 2015/16 | דרום-מערבי | 2 | 29 | 21 | .580 | הפסד בסיבוב הראשון (אוסטין) 1–2 |
| 2016/17 | דרום-מערבי | 2 | 32 | 18 | .640 | ניצחון בסיבוב הראשון (לוס אנג'לס) 2–1   ניצחון בגמר המערב (אוקלהומה סיטי) 2–1   הפסד בסדרת הגמר (ראפטורס) 1–2 |
| 2017/18 | דרום-מערבי | 2 | 29 | 21 | .580 | ניצחון בסיבוב הראשון (טקסס) 1–0   הפסד בגמר המערב (אוסטין) 0–1 |
| סה"כ עונה רגילה | סה"כ עונה רגילה | סה"כ עונה רגילה | 283 | 217 | .566 |  |
| סה"כ פלייאוף | סה"כ פלייאוף | סה"כ פלייאוף | 27 | 15 | .643 |  |
מוהילב (מחוז)

מחוז מוהילב (בבלארוסית: Магілёўская во́бласць מהיליובסקאיה וובלאסטס; ברוסית: Могилёвская о́бласть מוגיליובסקאיה אובלסט) הוא מחוז במזרח בלארוס שמרכזו בעיר מוהילב. המחוז גובל בשטח רוסיה. הוא נפגע קשות באסון צ'רנוביל ב-1986, אף שאינו גובל בשטח אוקראינה ושני בקרבתו לצ'רנוביל אחרי מחוז הומל.
גאוגרפיה

שטחו של מחוז מוהילב הוא 29,000 קמ"ר, כ-14% משטחה של בלארוס כולה. הנקודה הגבוהה ביותר בו נמצאת בגובה של 239 מטר מעל פני הים והנקודה הנמוכה ביותר בו נמצאת בגובה 126 מטר מתחת לפני הים. בשטחו של המחוז זורמים הנהרות דנייפר, וברזינה, ו-30% משטחו של המחוז הם יערות.
מבחינה מנהלית מחולק המחוז ל-21 מחוזות משנה.
בשנת 2009 חיו במחוז 1,099,000 איש - כשליש מהם ביישובים כפריים וכשני שלישים ביישובים עירוניים. האוכלוסייה מורכבת מרוב של בלארוסים, וממיעוטים רוסים, יהודים, פולנים, אוקראינים, טטרים, ליטאים, ארמנים וצוענים. בהתאם למפקד אוכלוסין משנת 1939 בשטח המחוז התגוררו כ-80 אלף יהודים (כ-5% מאוכלוסיית המחוז), בשנת 2009 מספר היהודים במחוז ירד לכ-1,200 בלבד.
בין הערים הנוספות במחוז ניתן למנות את שקלוב.
שמעון לפיד

| --- | --- |

 לידה:  7 בספטמבר 1959 (בן 65) ד' באלול ה'תשי"ט בת ים 
 מדינה:  ישראל
 השכלה:  ישיבת אור עציון 
 מקום מגורים:  מרכז שפירא 
 מקום פעילות:  מרכז שפירא, ישראל
 השתייכות:  ציונות דתית
 תחומי עיסוק:  גמרא, עיון, הלכה, אמונה, השקפה
 רבותיו:  הרב חיים דרוקמן
 
הרב שמעון לפיד מוביל את ישיבת אור עציון בריקוד דגלים תשפ"ג
הרב שמעון משה לפיד (נולד בד' באלול ה'תשי"ט, 7 בספטמבר 1959) הוא ראש הישיבה הגבוהה אור עציון וראש הכולל בישיבה. חתנו וממשיך דרכו של מייסד הישיבה, הרב חיים דרוקמן.
קורות חייו

נולד ליהושע ורחל לפיד (לופט) וגדל בבת ים במשפחה דתית-לאומית. למד בישיבה התיכונית נתיב מאיר ובישיבה התיכונית אור עציון אצל הרב משה בלייכר והרב אריה שטרן. הרב לפיד סיפר כי לרוב לא היה נכנס לשיעורים והיה לומד באופן עצמאי עד שסיים בגרות בסוף כיתה י"א. באותה שנה הגיע למקום השני בחידון התנ"ך העולמי לנוער יהודי. בתקופה זו שימש מדריך בתנועת הנוער בני עקיבא. בכיתה י"ב, לאחר שסיים את לימודי התיכון ובגרות, ביקש מראש הישיבה הרב דרוקמן להקים כיתה תורנית שבה ילמדו רק לימודי קודש. לפיד למד בכיתה זו יחד עם 5–6 בחורים מכיתתו למשך שנה אחת, וקבוצה זו הייתה התשתית לישיבה הגבוהה אור עציון שקמה שנה לאחר מכן. הוא למד בה במחזור הראשון למשך כמה שנים, בהם התגייס לצה"ל במסלול הסדר. בכ"ה בתשרי ה'תשמ"ג נישא ליסכה, בתו של הרב דרוקמן. מספר שנים לאחר מכן בגיל צעיר מונה לכהן כר"מ בישיבה. בהמשך מונה גם לכהן כראש הכולל בישיבה.
הרב לפיד מעביר שיעורים, ביניהם את הדף היומי ביישוב מרכז שפירא ושיעורים נוספים במוסדות הקשורים לישיבה.
בי"ג בטבת ה'תשפ"ג, לאחר פטירת הרב דרוקמן, מונה למחליפו וממשיך דרכו בישיבה ולכהן כראש הישיבה הגבוהה 'אור עציון'. טקס המינוי נערך בבית הרב דרוקמן.
משנתו

אחת מדרכי הלימוד של הרב שמעון לפיד, היא בפתרון סתירות בשולחן ערוך. לשיטתו, פעמים רבות אין ליישב את הסתירה באמצעות אוקימתא פרשנית שמסבירה את שתי ההלכות כתואמות אחת את השניה; אלא להודות שאכן ישנה סתירה. במקרים אלו, ההלכה צריכה להיקבע לפי עיקר מקומה של ההלכה (לדוגמה, כאשר יש סתירה בהלכות אבלות, בין דין שמופיע בהלכות אבלות לדין שמופיע בהלכות חול המועד, יש לפסוק לפי האמור בהלכות אבלות שהוא המקום העיקרי להלכה זו).
חיים אישיים

הרב לפיד נשוי ליסכה, בתו של הרב חיים דרוקמן. הם מתגוררים במרכז שפירא. לזוג 16 ילדים.
בנו בכורו של הרב, הרב אלישע לפיד משמש כר"מ בישיבת מעלה אליהו בתל אביב.
בנו של הרב, הרב צבי יהודה לפיד משמש כרב קהילה בהוד השרון.
הערות שוליים

↑  יחיאל לימור, ישראלים ב־3 המקומות הראשונים בחידון התנ"ך, מעריב, 6 במאי 1976
↑  בתום השבעה: הרב שמעון לפיד יעמוד בראש ישיבת אור עציון, באתר ערוץ 7, 5 בינואר 2023
↑  ראו לדוגמה במאמריו: בדיקה לבעלת וסת קבוע – ביאור דברי השו"ע קפ"ד א', אורות עציון טו; ישוב סתירה בשולחן ערוך – בעניין קריעה על אדם כשר בין מיתה לקבורה, אורות עציון טז. המאמרים זמינים באתר אסיף.
↑  לשיטה זו, הסיבה לכך שהשולחן ערוך נקט במקום המשני הפוך מהכרעתו שלו, היא שנגרר אחר לשונות של ראשונים שציטט אותם, גם כאשר לא הסכים עם כל דבריהם.
תיירות באלבניה

נופי הפארק הלאומי עמק ולבונה
התיירות היא ענף בכלכלתה של אלבניה. לאלבניה מורשת תרבותית וארכאולוגית עשירה שמקורה בתקופה בה אילירים ואנשי יוון העתיקה התיישבו באזור. לאורך השנים אזור אלבניה נכבש ואוכלס על ידי רומאים, ביזנטים, ונציאנים, ועות'מאנים. באלבניה חופים בתוליים, נופים הרריים, מטבח מסורתי, ממצאים ארכאולוגיים, מסורות ייחודיות, מחירים נמוכים ואווירה תוססת באזור הכפרי.
אלבניה ממוקמת בדרום-מזרח אירופה. היא גובלת במונטנגרו בצפון מערב, קוסובו בצפון מזרח, מקדוניה במזרח ויוון מדרום. הים התיכון וזרועותיו הים האדריאטי והים היוני שוכנים ממערב למדינה. קו החוף של המדינה מונה 446 קילומטרים. באלבניה נופים מגוונים החל מהאלפים האלבניים המכוסים שלג, רכס ההרים שר פלנינה, הרי סקנדרבג, רכס הרי קוראב, פינדוס ועד לחופי הים האדריאטי והים היוני.
באלבניה אקלים ים תיכוני. על פני שטחה של המדינה יש מגוון רחב של שטחי מיקרו אקלים עקב סוגי אדמה שונים וטופוגרפיה משתנה. האזורים החמים במדינה משתרעים לאורך החופים, בהם האקלים מושפע מן הים, בעוד שהאזורים הקרים באלבניה נמצאים בצפון ובמזרח המדינה.